**Referat bestyrelsesmøde torsdag den 23. april 2015 kl. 17.00 hos Vivi**

Deltagere: Vivi, Carsten, Christian, Knud, Susanne, Arne og Gitte

Afbud: Ole

Vivi, Susanne, Carsten og Gitte mødtes hos Vivi kl. 16.30 for at se skoven bag Vivi, hvor der er fyldt med gren affald i stakkevis efter træfældning. Vi var alle enige om, at det var godt, at der er blevet tyndet ud i træerne. Da der efter fældning ikke bliver bortkørt grenaffald, er der stakkevis af grene efter den store træfældning, der har fundet sted. Alle disse stakke af grenaffald har gjort, at skoven har mistet sin status af skov og blot ligner et sted, hvor der har været skovhugst og man derefter er kørt sin vej og har ladet alt ligge. Fornøjelsen og nydelsen ved at gå tur i området vækker undren og man stiller sig selv spørgsmål om, hvad der dog er sket og hvad planen for området er?

Da skoven hører under Skov- og Naturstyrelsen, som kan være svære at danse med, er det nok svært at stille noget op. Vivi kan evt. tage nogle billeder af alt affaldet og sende og spørge, hvad den langsigtede plan er?

1. Referat fra sidste møde.

Referatet blev gennemgået – ingen bemærkninger.

2. Økonomi –medlemssituationen.

Arne gennemgik årsregnskabet for 2014, som viser et pænt overskud. Der er hensat kr. 50.000 til renovering af Gimlegrunden. Ordet ”renovering” erstattes med ”etablering” af aktivitetsplads på Gimlegrunden.

Arne vil søge i Tingbogen vedr. hushandler i området for at ”fange” nye husejere, så vi forhåbentlig kan få dem med i foreningen.

3. Ny revisor.

Der var snak om, hvorvidt Niels Stegemeier har sit hus til salg, og om vi skal se os om efter en ny revisor. Da Niels Stegemeier ikke selv har henvendt sig til os, og da vi er yderst tilfredse med hans arbejde, så foretager vi os ikke noget, da vi ikke vurderer det som værende aktuelt.

4. Gimlegrunden – Hvordan går det.

Trine Hedemann er gået på barsel og er blevet erstattet med Line Laustsen. Christian sender ansøgning om byggetilladelse til Vejle Kommune den 24/4 2015.

Christian og Carsten vil indenfor kort tid tale med naboerne til Gimlegrunden.

Af de to tilbud fra Cado og Rudeco valgte vi tilbuddet fra Cado, da vi i tilbudsgivningen og den efterfølgende korrespondance har virket mest professionel.

Carsten undersøger hos Cado, om vi skal forsikre os, og hvad det koster?

Når vi har en dato for projektet, skal vi have beslutte os for, hvordan vi vil indvie pladsen.

Gitte laver en ansøgning, som vi kan bruge, når vi skal søge penge til projektet og sender en liste rundt med de fonde, som vi søgte hos, da vi søgte penge til Hvidbjergbøgerne.

Penge skal indsættes på konto 9568-9718044.

Gitte skriver en mail til Morten Kristensen for at spørge om, hvordan vi søger penge hos Vejle Kommune.

5. Kommende arrangementer.

31/5 Naturvandring – Nattergaletur kl. 19.00 fra Fædrift

23/6 Skt. Hans. (Gitte skal huske at maile til Vejle Kommune mht. el fra Børnenes Vel).

1/7 Generalforsamling i Gårslev Sognegård kl. 19.30. Gitte har bestilt Sognegården og damerne, der plejer at dække op, servere og gøre rent bagefter.

12/7 Børneaktivitetsdag kl. 10.00 foran Børnenes Vel. Knud, Susanne, Gitte, Cecilie og Line (Gitte to døtre) står for arrangementet.

Gitte finder køreplanen frem fra sidste år og sender rundt. Ansigtsmaling var et stort hit, så det skal vi endelig have med… og selvfølgelig skal vi lave snobrød over bål og skumfidusser.

5/9 Naturvandring. Formentlig på Pindstien.

6. Nyt om Mikkelsrende.

Gitte har modtaget en henvendelse fra et medlem og hun har efterfølgende været i kontakt med Vejle Kommune, som har svaret således:

*Hej Gitte*

*Vi har fået mange gode tilbagemeldinger på spørgeundersøgelsen, svar fristen var d. 1. april, så vi er endnu ikke kommet så langt. Svarende er i øjeblikket ved at blive sorteret set i forhold til de enkelte ejendommes placering i området. Herefter vil vi se på selve besvarelserne – er der sammenfald i det de enkelte oplever, ved vedvarende regn, højvande – opleves der problemer med at røret (Mikkelsrende) ikke kan aftage vandet i det omfang der er behov for osv.*

*Når vi har overblik på besvarelserne vil vi kunne komme med et bud på hvilke tiltag der kan/skal sættes i gang – det har vi/jeg endnu ikke overblik over.*

*Du vil selvfølgelig blive holdt underettet.*

***Venlig hilsen***

***Karin Overby***

*Miljøtekniker og -vagt  | Landbrug & Vand*

*Teknik & Miljø | Kirketorvet 22, 7100 Vejle*

*T: 76 81 24 53 | E:* *karov@vejle.dk*

7. Stien mellem Bjørnsvej og V.Borgenvej.

Et medlem har henvendt sig og spurgt, om Grundejerforeningen vil betale for reparation af stien mellem Bjørnsvej og V.Borgenvej. Efter drøftelse og grundige overvejelser blev bestyrelsen enige om at svare nej til henvendelse, da vi efterfølgende kan risikere at blive ”bombarderet” med henvendelser om stier og veje, hvortil der ønskes penge til reparation. Gitte vil besvare medlemmet og henvise til Gårslev Lokalråd, som også dækker vores område, da de får kommunalt tilskud.

8. Etablering af ”skur”/omklædningsfaciliteter ved ”Børnenes Vel”.

Et medlem har henvendt sig til Vejle Kommune vedr. vinterbaderne foran Børnenes Vel. Vinterbaderne ønsker et skur, hvor de kan stå i læ og klæde om. Specielt om vinteren kan det være meget koldt, når der ikke er et sted, hvor der er læ til omklædning.

Carsten taler med medlemmet for at høre, hvad der kom ud af henvendelsen til Vejle Kommune, og hvad vinterbadernes forventninger er.

9. Eventuelt.

Bænke i området trænger til maling. Vivi taler med Niels Stegemejer.

Vivi spørger Ole om, hvor meget sand, vi må grave væk omkring bænkene på Storeklit.

Kellers Golfklub vil gerne tilbyde sommerhusgæsterne at spille golf i klubben. Christian sender link til Susanne, så de kan komme på hjemmesiden under links.

Vivi frisker sedler i opslagskasserne op og laminerer.

Der stilles nye krav til foreninger og Arne har fået lavet et CVR.nr. til foreningen. Det betyder, at der skal laves e-post postkasse med NemID adgang. Arne vil tage sig af dette.

10. Næste møde.

Aftales efter generalforsamlingen, da vi forventer, at resten af arrangementerne for i år kan arrangeres via mail.

Såfremt der dukker en hastesag op, som kræver at vi mødes, vil der blive indkaldt til et ekstra møde.

GP/24-04-2015